Piemineklis 1905. gada cīnītājiem
Piemineklis 1905. gada cīnītājiem ir piemineklis 1905. gada revolūcijas "Asiņainās svētdienas" piemiņai. Atrodas pie Dzelzs tilta 11. novembra krastmalā, Rīgā, Latvijā. Pieminekļa autori ir tēlnieks Alberts Terpilovskis un arhitekts Kārlis Plūksne. Piemineklis veltīts 1905. gada 13. janvāra demonstrācijas laikā nošauto, ievainoto un Daugavā noslīkušo piemiņai. Piemineklis atrodas notikuma vietā. Piemineklis sastāv no granīta postamenta un divām bronzas skulptūrām. Tas tika atklāts 1960. gadā. 21. gadsimtā tika veikta pieminekļa restaurācija, pēc tās tas tika atklāts 2011. gada 18. oktobrī (Terpilovska dzimšanas diena).